2.

Det rådgivende udvalg er enigt med Kommissionen i, at der ved vurderingen af denne transaktion benyttes følgende afgrænsninger af de relevante produktmarkeder: a) Markederne for systemer til generering af vekselstrøm i elektriske systemer i) Markedet for systemer til generering af vekselstrøm kan opdeles i segmenter for henholdsvis systemer med konstant frekvens og variabel frekvens, selv om det i forbindelse med denne sag ikke er relevant at tage stilling til en yderligere segmentering. ii) Spørgsmålet om, hvorvidt generatorer til forskellige flyplatforme bør defineres som separate produktmarkeder, kan forblive åbent i denne sag. iii) Spørgsmålet om yderligere segmentering af markedet for strømgenerering til kommerciel og militær anvendelse kan forblive åbent i denne sag. b) Markederne for henholdsvis primære og sekundære distributionssystemer inden for distribution af vekselstrøm samt af lavspændings- og højspændingsjævnstrøm c) Markedet for motorer til luftfartøjer, selv om det i denne sag ikke er nødvendigt at tage stilling til spørgsmålet om, hvorvidt markedet skal defineres snævert på grundlag af luftfartøjets mission, eller det bør betragtes som et enkelt marked, som omfatter både turbofan- og turbopropmotorer d) Markederne for hjælpemotorer (Auxiliary Power Units eller »APU'er«) til henholdsvis store kommercielle luftfartøjer og regionale luftfartøjer, selv om det i denne sag ikke er nødvendigt at tage stilling til spørgsmålet om, hvorvidt det er relevant at opdele markederne yderligere efter generatoreffekt eller ydeevne e) Markederne for henholdsvis elektroniske motormanøvreorganer (»EEC'er«), primære brændstofpumper og brændstofdoseringsanordninger (»FMU'er«) (samlet benævnt »motormanøvreorganer«), selv om det i denne sag ikke er nødvendigt at tage stilling til en yderligere segmentering efter motorstørrelse eller luftfartøjets formål f) Markederne for brændstofdyser, selv om det i denne sag ikke er nødvendigt at tage stilling til spørgsmålet om, hvorvidt markedet bør opdeles i yderligere segmenter på grundlag af motorens størrelse og/eller type g) Markederne for systemer til styring af luftfartøjer (flight control actuation systems), selv om det i denne sag ikke er nødvendigt at tage stilling til spørgsmålet om, hvorvidt markedet bør opdeles i yderligere segmenter, som f.eks. primære roraktuatorer (primary flight control actuators - »PFCA«), sekundære roraktuatorer (secondary flight control actuators - »SFCA«), aktuatorer for trimbare horisontale haleplan (trimmable horizontal stabilizer actuators - »THSA«), roraktuatorer til helikoptere (rotorcraft flight control actuator - »RFCA«) og missilror (missile actuators) h) Markedet for mekaniske delsystemer, som produceres specifikt til THSA-systemer, selv om det i denne sag ikke er nødvendigt at tage stilling til, om dette marked bør omfatte levering af uafhængige kugleskruer til THSA-systemer i) Markedet for motorgondoler, selv om det ikke er nødvendigt at tage stilling til den nøjagtige afgrænsning af produktmarkedet i denne sag j) Markedet for isvarslingssystemer, selv om det ikke er nødvendigt at tage stilling til den nøjagtige afgrænsning af produktmarkedet i denne sag k) Markedet for tryktransducere, selv om det ikke er nødvendigt at tage stilling til den nøjagtige afgrænsning af produktmarkedet i denne sag l) Markedet for belysning til luftfartøjer, selv om det ikke er nødvendigt at tage stilling til den nøjagtige afgrænsning af produktmarkedet i denne sag m) Markedet for helikoptere, selv om det ikke er nødvendigt at tage stilling til den nøjagtige afgrænsning af produktmarkedet (forskellige produktmarkeder for helikoptere til militære og civile formål) i denne sag n) Markedet for redningshejser til helikoptere, selv om det ikke er nødvendigt at tage stilling til den nøjagtige afgrænsning af produktmarkedet i denne sag o) Markedet for luftdatasonder, selv om det ikke er nødvendigt at tage stilling til den nøjagtige afgrænsning af produktmarkedet i denne sag p) Markederne for komponenter til vedligeholdelses-, reparations- og eftersynstjenester (»MRO-tjenester«), selv om det ikke er nødvendigt at tage stilling til den nøjagtige afgrænsning af produktmarkedet i denne sag q) Markederne for reservedele og materialer til levering af MRO-tjenester, selv om det ikke er nødvendigt at tage stilling til den nøjagtige afgrænsning af produktmarkedet i denne sag.